*Til fylkeskretsene*

**Vedr. overgang fra 1-årig til 2-årig strategiplan og mal for fylkeskretsenes og fagforeningenes handlingsplan**

Landsstyret behandlet strategiplanen i sitt møte i september og vedtok da at planperioden endres fra ettårig til toårig.

Det innebærer at fylkeskretsen skal utarbeidet sin handlingsplan med et toårig perspektiv som behandles i representantskapets møte i mars 2024. Det vil likevel være slik at planen per år i perioden ses i sammenheng med de årlige budsjettvedtakene.

Handlingsplanen omhandler Fagforbundets målsettinger for 2024 - 2025. Det vil si at fylkeskretsen har to år på å oppnå målsettingene. Dette gir mulighet for å ha et lengre perspektiv på arbeidet og spiller inn ved vurdering fremdriftsplanen for å nå målsettingene.

Fylkeskretsen sin handlingsplan er fylkesmøtets oppdrag til fylkesstyret for kommende periode. Handlingsplanen bygger på Fagforbundets Prinsipp- og Handlingsprogram, Fagforbundets strategiplan for 2024 – 2025, samt andre vedtak fattet i overordnede organer, altså ikke bare strategiplanen alene.

Handlingsplanen er fylkesstyrets styringsverktøy og skal blant annet bidra til at fylkeskretsens fagforeninger lykkes med å nå sine mål.

Målene i handlingsplanen må derfor formuleres slik at det blir mulig å måle om de vedtatte målsettingene er oppnådd. De må derfor formuleres med konkrete, tidfestede og realistiske mål for egen fylkeskrets.

I hvilken grad målene i handlingsplanen for fylkeskretsen nås, er avhengig av i hvilken grad fagforeningene i fylkeskretsen gjennomfører aktivitet som bidrar til måloppnåelse.

Handlingsplanen danner grunnlaget for fylkesstyrets utarbeidelse av strategier og tiltak i perioden. En slik tiltaksplan vil det være naturlig at fylkesstyret utarbeider etter at representantskapet har vedtatt handlingsplanen.

For å tydeliggjøre skillet mellom handlingsplan og tiltaksplan og på den måten få tydelig frem fylkeskretsens egne målsettinger, er malen for handlingsplan endret, se vedlagt mal.

I malen fokuseres det nå kun på fylkeskretsens egne målsettinger som skal bidra til å nå de nasjonale målsettingene.

I henhold til vedtektenes § 13.2.12, skal fylkesmøtet/representantskapet behandle beretning, regnskap, handlingsplan og budsjett.

Når handlingsplanen nå skal behandles som en to-årig plan, betyr det at planen revideres av representantskapet etter ett år ut fra en vurdering av fremdrift og resultater så langt.

For å sikre en felles forståelse av endringene innkalles det til et orienteringsmøte den 20.10. kl 11-12, se kalenderinnkalling.

Oslo, 12.10.23

mvh